**UPUTSTVO O UPORABI I ODRŽAVANJU ALU STOLARIJE**

Uvijek pažljivo otvarajte i zatvarajte Vaše prozore. Prilikom rukovanja obratite prije svega pozornost na ispravan položaj ručke prozora:

1. Ručka okomito prema dolje – krilo je zatvoreno
2. Ručka vodoravno – krilo je u zaokretnom položaju
3. Ručka okomito prema gore – krilo je u otklopnom položaju.

**Upozorenje**: Izbjegavajte međupoložaje jer oni ubrzo mogu uzrokovati pogrešno funkcioniranje. Uvijek provjerite da li u okviru ili vodilici stolarije nema nekih prepreka (smeće, kamenčići i sl) jer svako nasilo zatvaranje i preopterećenje krila stolarije može dovesti do pucanja okova što ne ulazi u garanciju jer se radi o mehaničkom oštećenju.

**Održavanje:**

**ALU stolarija** ne iziskuje posebno održavanje osim redovitog čišćenja i održavnja okova. To podrazumijeva čišćenje od prašine i vanjskih utjecaja mekom spužvom, toplom vodom i laganim sredstvima za pranje.

Strogo je zabranjeno koristiti jake kemikalije i abrazivna sredstva za čišćenje koja mogu dovesti do oštećenja boje.

**Staklene fasade** ne iziskuju posebno održavanje, osim redovitog čišćenja vodom. Za čišćenje se koristi velika količina vode i blaga sredstva za čišćenje stakla. Ni u kom slučaju se ne smiju koristi oštri predmeti za čišćenje jačih nečistoća, već se čišćenje treba ograničiti na višekratno ispiranje vodom.

**SIGURONOSNE UPUTE**

Ne opterećujte krila dodatno na način da se na njih npr. naslonite ili da ih prekomjerno pritišćete na špaletu. Osigurajte otvoreni prozor od naglog silovitog zatvaranja zbog mogućnosti priklještenja dijelova tijela. Opasnost od povrede!

Ne uglavljujte predmete između krila i štoka.

**Kod održavanja i čišćenja staklenih fasada radi sigurnosti čistaća preporuka je koristiti:**

* Košare na dizalicama sa stabilizatorima
* Ovjesni podesti s vitlom i užadima
* Fasadni liftovi.

Čišćenje staklenih fasada treba prepustiti stručnim osobama, ovlaštenim za čišćenje i rada na visini.

**UPUTSTVA O TRANSPORTU**

Stolarija se transportira po mogućnosti u vertikalnom položaju, tj. u položaju u kojem će se kasnije ugraditi. Prilikom pretovara treba izbjegavti naglo trzanje zbog opasnosti od lomova stakla i udarnih oštećenja.

**UPUTA O ČUVANJU PROIZVODA**

Stolarija se skladišti u suhim prostorijama. Preporuča se zaštititi stolariju od prašine folijom. Mjesto skladištenja treba osigurati od mogućih naknadnih oštećenja.

**Rok ugradnje** – nije ograničen.

**Rok trajanja** – proizvod nema ograničen rok trajanja.